Module
Contents
Index 🔎︎

# Pörssi-kaaviotyyppi

Kaaviotyyppi valitaan ohjatun kaavion luonnin ensimmäiseltä sivulta.

Toiminnon aloitustavat:

Choose Insert - Chart...

Insert Chart

## Pörssi

Pörssikaavio tuo esille markkinatrendin, joka saadaan avauskurssista, alimmasta ja ylimmästä hinnasta sekä päätöskurssista. Myös vaihto voidaan esittää.

Pörssikaaviossa arvosarjojen järjestys on tärkeää. Aineisto pitää järjestää oheisessa esimerkkitaulukossa näkyvällä tavalla.

| A | B | C | D | E | F
1 |  | Vaihto | Avauskurssi | Alin hinta | Ylin hinta | Päätöskurssi
2 | Maanantai | 2500 | 20 | 15 | 25 | 17
3 | Tiistai | 3500 | 32 | 22 | 37 | 30
4 | Keskiviikko | 1000 | 15 | 15 | 17 | 17
5 | Torstai | 2200 | 40 | 30 | 47 | 35
6 | Perjantai | 4600 | 27 | 20 | 32 | 31

Avaus-, alin, ylin ja päätösarvo kullakin rivillä muodostavat yhdessä yhden kaavion tietueen. Pörssikurssin arvosarjat koostuvat useista riveistä, joilla on sellaisia tietueita. Sarake, jolla on vaihto, muodostaa valinnaisen arvosarjan.

Valitusta muunnelmasta riippuen kaikkia sarakkeita ei välttämättä tarvita.

## Pörssikaavion muunnelmat

Pörssi-kaaviotyyppi valitaan ohjatun kaavion luonnin ensimmäiseltä sivulta. Sitten valitaan joku neljästä muunnelmasta.

## Pörssikaavio 1

Kun tyypin 1 kaavio perustuu alimman ja ylimmän hinnan sarakkeisiin, se esittää hintojen eron pystyjanalla alimmasta arvosta ylimpään.

Kun tyypin 1 kaavio perustuu alimman ja ylimmän hinnan ja päätöskurssin sarakkeisiin, se esittää lisäksi vaakasuoran merkkiviivan päätöskurssille.

## Pörssikaavio 2

Tyyppi 2 perustuu avaus-, alimman, ylimmän ja päätöskurssin sarakkeisiin. Se tuottaa perinteisen "kynttilänjalka"-kaavion. Tyyppi 2:ssa piirretään pystyjana alimman ja ylimmän arvon välille ja lisätään janalle suorakulmio, joka kuvaa avaus- ja päätöskurssien eroa. Napsauttamalla nelikulmiota tilariville saadaan näkyviin lisätietoja. LibreOffice käyttää eri väriä nouseville (avauskurssi alempi kuin päätöskurssi) ja laskeville kursseille.

## Pörssikaavio 3

Tyyppi 3 perustuu vaihdon, alimman, ylimmän ja päätöskurssin sarakkeisiin. Piirtyvä kaavio on tyypin 1 kaltainen, lisättynä vaihtoa kuvaavilla pylväillä.

## Pörssikaavio 4

Tyypin 4 pörssikaavio perustuu vaihdon, avauskurssin, alimman ja ylimmän hinnan sekä päätöskurssin sarakkeisiin, siis kaikkiin viiteen. Kaaviossa yhdistyy tyyppi 2 ja vaihdon pylväsdiagrammi.

Koska vaihtomäärä voidaan ilmoittaa myös "kappaleissa", toissijaista y-akselia käytetään kaaviotyypeillä 3 ja 4. Hinta-akseli on kaavion oikealla sivulla ja määräakseli vasemmalla.

## Tietolähteen asettaminen

## Sisäiseen aineistoonsa perustuvat kaaviot

Kaavioissa, joissa arvosarjat perustuvat kaavion sisäiseen aineistoon, valitaan Kaavion arvopisteiden muokkaus joko Näytä-valikosta tai muokkaustilassa kaavion kohdevalikosta, kun arvosarjaa halutaan muuttaa.

Kaavioon upotetussa aineistotaulukossa arvosarjat ovat aina järjestetty sarakkeittain.

Uuden pörssikaavion tekemiseksi käytettään aluksi pylväsdiagrammia. Lisätään tarvittavat sarakkeet ja syötetään aineisto tämän sivun esimerkin mukaisessa järjestyksessä. Mikäli käytettävässä muunnelmassa ei tarvita jotain saraketta, se voidaan jättää pois. Siirrä sarjaa oikealle -painiketta käyttäen muutetaan sarakkeiden järjestystä. Suljetaan Arvopisteiden muokkaus -ikkuna. Seuraavaksi käytetään Kaaviotyyppi-valintaikkunaa pörssikaavion alatyypin valintaan.

Jos pörssikaavio on jo valittu ja halutaan vaihtaa alatyyppiä, silloin ensiksi vaihdetaan kaaviotyyppi pylväsdiagrammiksi ja lisätään tai poistetaan sarakkeita sisäisestä aineistosta, niin että se vastaa muunnelmaa. Lopuksi vaihdetaan kaaviotyypiksi pörssikaavio.

Sarjan nimeä ei kirjoiteta riville, vaan kenttään osanimen yläpuolelle.

Rivien järjestys vaikuttaa siihen, miten luokat on järjestetty kaaviossa. Siirrä riviä alas -painikkeella voidaan järjestystä vaihtaa.

## Calcin ja Writerin taulukoihin perustuvat kaaviot

Tietoalue voidaan valita tai muuttaa ohjatun kaavion luonnin toiselta sivulta tai Tietoalueet-valintaikkunasta. Hienosäätöön käytetään Arvosarja-valintaikkunaa ja Arvosarjat-välilehteä.

Tietoalueen määrittämiseksi tehdään jokin seuraavista:

1. Kirjoitetaan tietoalueen viite tekstikenttään.

   Calcissa tietoalue voisi olla esimerkiksi "$Taulukko1.$B$3:$B$14". Tietoalue voi sisältää useamman kuin yhden solualueen laskentataulukosta, siis "$Taulukko1.A1:A5;$Taulukko1.D1:D5" on kelvollinen tietoalue. Writerissa esimerkkialue voisi olla "Taulukko1.A1:E4".

   Kun syntaksi on väärin, LibreOffice näyttää kentän punaisena.

1. Calcissa napsautetaan Valitse tietoalueet -painiketta, jolloin valintaikkuna kutistuu, sitten vedetään tietoalueen valinta. Kun hiiri vapautetaan, aluevalinta kirjautuu riville. Mikäli aluevalinta on moniosainen, napsautetaan uudestaan Valitse tietoalueet. Kutistetun valintaikkunan syöttörivillä napsautetaan rivin lopussa ja lisätään puolipiste. Sitten vedetään eli maalataan seuraava valinta.

Valitaan joko arvosarjat riveillä tai sarakkeissa.

Pörssikaavioille valinta "sarakkeissa" sopii, kun rivillä oleva tieto kuuluu samaan "kynttilän jalkaan".

## Tietoalueen hienosäätö taulukkotietoihin perustuvissa pörssikaaviossa

Tietoaluetta voi järjestellä ja yksittäisen arvosarjan osien lähdettä muokata ohjatun kaavion luonnin kolmannella sivulla tai Tietoalueet-valintaikkunan Arvosarjat-välilehdellä.

## Arvosarjojen järjestely

Arvosarjat-alueella, ikkuna vasemmalla puoliskolla, voidaan järjestellä jo toteutetun kaavion arvosarjoja. Pörssikaaviossa on vähintään yksi sarja kursseille eli hinnoille. Kaaviossa voi olla myös sarja vaihdon määrälle.

Jos kaaviossa on useampi kuin yksi arvosarja kursseille, käytetään ylä- ja alanuolipainikkeita sarjojen järjestämiseen. Järjestys vaikuttaa kaavion asetteluun. Vaihdon arvosarjoille voi tehdä saman. Kurssi- ja vaihtosarjoja ei voi vaihtaa keskenään.

Arvosarja poistetaan valitsemalla sitä vastaava rivi luettelosta ja napsauttamalla Poista-painiketta.

Arvosarja lisätään niin, että valitaan luettelossa näkyvä sarja ja napsautetaan Lisää-painiketta. Saadaan valitun alle nimetön sarja, joka on samaa tyyppiä. Jos pohjaksi ei ole yhtään kurssiarvosarjaa tai vaihtosarjaa, alue pitää ensin valita Tietoalue -välilehdellä.

## Osatietoalueiden asettaminen

Tietoalueet-valintaikkunassa voidaan asettaa tai muuttaa valittujen arvosarjojen osatietoalueita.

Tietoalueet-luettelossa näkyy valitun sarjan osanimet. Kun osa on valittu, sen ominaisuuksia voi muuttaa luettelon alla olevassa tekstikentässä, jonka otsikko kertoo valitun osan nimen.

Kirjoitetaan alueviite tekstikenttään tai napsautetaan Valitse tietoalue -painiketta, jolloin ikkuna kutistuu ja alue valitaan hiirellä.

Avausarvot, Sulkemisarvot, Ylimmät arvot tai Alimmat arvot voidaan valita vapaassa järjestyksessä. Määritetään alueet vain niille osille, joita käytetään pörssikaaviomuunnelmassa. Alueiden ei tarvitse olla taulukossa vierekkäin.

## Selite

Selite näyttää otsikot ensimmäiseltä riviltä tai sarakkeesta tai Tietoalueet-valintaikkunassa erikseen määritellystä alueesta. Jos kaavioaineistossa ei ole otsikoita, selitteessä näkyy tekstiä kuten "Rivi 1, Rivi 2, ...", tai "Sarake A, Sarake B, ..." kaavioaineiston rivinumeron tai sarakekirjaimen mukaisesti.

Selitteessä näkyy sen solun arvo, jonka viite merkitään Alue arvoille Nimi -kenttään Tietoalueet-valintaikkunassa. Oletuksena käytetään päätöskurssin sarakkeen otsikkoa.

Valitaan selitteelle sopiva sijaintivaihtoehto. Sijaintia voidaan vaihtaa Muotoilu-valikosta, kun kaavio on viimeistelty.

Aiheeseen liittyvää

Kaavioiden lisääminen

Ohjattu kaavion luonti - Kaaviotyyppi

Ohjattu kaavion luonti - Tietoalue

Ohjattu kaavion luonti - Arvosarjat

Ohjatun kaavion luonti - Kaavioelementit