Module
Contents
Index 🔎︎

# Yhteydet

Komento avaa Yhteyksien suunnittelu -ikkunan, jossa on mahdollista määrittää eri tietokantataulujen välisiä suhteita.

Tässä liitetään käsiteltävän tietokannan taulut yhteisen tietokentän kautta. Uusi relaatio -kuvaketta napsautetaan uuden suhteen luomiseksi tai vain vedetään ja pudotetaan hiirellä.

Toiminnon aloitustavat:

Tietokannan tiedostoikkunasta valitse Työkalut - Suhteet

Tämä toiminto on käytettävissä vain, jos työskennellään relaatiotietokannoin.

Kun valitaan Työkalut - Suhteet, avautuu ikkuna, jossa esitetään kaikki olemassa olevat käsiteltävän tietokannan taulujen väliset yhteydet. Jos suhteita ei ole vielä määritelty tai halutaan yhdistää tietokannan toisia tauluja, napsautetaan Lisää tauluja -kuvaketta. Saadaan auki Lisää tauluja -valintaikkuna, jossa voidaan valita mieleiset taulut.

Lisää tauluja

Jos Yhteyksien suunnittelu -ikkuna on auki, valitut taulut eivät ole muokattavissa, eivät edes Taulujen suunnittelu -tilassa. Tällä varmistetaan, etteivät taulut muutu yhteyttä luotaessa.

Valitut taulut ovat näkyvissä suunnittelunäkymän ylemmällä alueella. Tauluikkunan voi sulkea kohdevalikosta tai Delete-näppäimellä.

### Tauluikkunan siirto ja koon muuttaminen

Tauluikkunat ovat kooltaan muuteltavissa ja järjesteltävissä työtilaan tarpeen mukaan. Taulu siirretään uuteen paikkaan vetämällä hiirellä yläreunasta. Tauluikkunan kokoa muutetaan sijoittamalla hiiri ikkunan reunaan tai nurkkaan ja vetämällä se tarvittavaan kokoon.

## Perusavain ja vierasavain

Jos halutaan määritellä eri taulujen välisiä suhteita eli yhteyksiä, on annettava pääavain, joka selvästi yksilöi taulun tietueen. Pää- eli perusavaimeen voidaan viitata toisista tauluista tietojen saamiseksi kyseisestä taulusta. Tietokentät, jotka viittaavat tähän pääavaimeen, ovat vierasavaimia eli viiteavaimia.

Pääavaimeen viittaavat kentät tunnistaa taulun suunnittelun ikkunassa pienestä avainsymbolista.

## Määritä suhteet

Kaikki olemassa olevat suhteet näkyvät relaatioiden suunnittelun ikkunassa yhdysviivana, joka yhdistää pää- ja vierasavainkentät. Suhteen voi lisätä vetämällä pudottaen yhden taulun avainkentän toisen taulun avainkenttään. Suhde eli yhteys poistetaan valitsemalla yhdysviiva ja painamalla Delete-näppäintä.

Vaihtoehtoisesti voidaan napsauttaa Uusi relaatio -kuvaketta relaatioiden suunnittelun yläosassa ja määritellä kahden taulun välinen suhde Yhteydet-valintaikkunassa.

Uusi relaatio

Jos LibreOfficea käytetään relaatiotietokannan edustaohjelmana, suhteiden luomista ja poistamista ei sijoiteta LibreOfficen välimuistiin vaan ne ohjataan suoraan ulkoiseen tietokantaan.

Kaksoisnapsauttamalla yhdysviivaa voidaan suhteen tietyt ominaisuudet määrätä. Yhteydet-valintaikkuna avautuu.