Module
Contents
Index 🔎︎

# Yleistä

Toiminnon aloitustavat:

Avaa valitun lomake-elementin kohdevalikko - valitse Lomake - Yleistä-välilehti

Avaa Lomakkeen ohjausobjektit -palkki tai Lomakkeen rakenne -palkki, valitse Lomake-kuvake - Yleistä-välilehti

Lomake on tekstiasiakirja tai laskentataulukko, jossa on erilaisia lomakkeen ohjausobjekteja. Jos lomake luodaan Web-sivulle, käyttäjä voi syöttää aineistoa siihen ja lähettää sen Internetiin. Lomakkeen ohjausobjektin tiedot siirretään palvelimelle, joka määritellään URL-osoitteella, ja voidaan käsitellä palvelimella.

## Nimi

Ominaisuus määrittää lomakkeen nimen. Tätä nimeä käytetään lomakkeen tunnistukseen lomakeselaimessa.

## URL-osoite

Ominaisuus määrittää URL:n, johon täytetyn lomakkeen aineisto siirretään.

## Kehys

Ominaisuus määrittää kohdekehyksen, mihin ladattu URL ilmestyy.

Jos kenttää napsautetaan, luettelosta voidaan määrittää mihin kehykseen asiakirja tullaan lataamaan. Seuraavat vaihtoehdot ovat olemassa:

Merkintä | Selite
_blank | Seuraava asiakirja luodaan uuteen tyhjään kehykseen.
_parent | Seuraava asiakirja luodaan isäkehykseen. Jos isää ei ole, asiakirja luodaan samaan kehykseen.
_self | Seuraava asiakirja luodaan samaan kehykseen.
_top | Seuraava asiakirja luodaan korkeimman tason ikkunaan, se tarkoittaa hierarkian tasoltaan ylintä kehystä; jos kohdistettu kehys on jo ylin ikkuna, asiakirja luodaan kohdistettuun kehykseen.

## Lähetyksen tyyppi

Ominaisuus määrittää täytetyn lomakkeen tietojen lähetysmetodin.

Käyttämällä "Get"-metodia jokaisen ohjausobjektin aineisto siirretään ympäristömuuttujana. Ne lisätään URL:ään muodossa "?ohjausobjekti1=sisältö1&ohjausobjekti2=sisältö2&..."; merkkijono analysoidaan vastaanottajan palvelimen ohjelmalla.

Käyttämällä "Post"-metodia asiakirja luodaan määritettyyn URL:ään lähetetyn lomakkeen sisällöstä.

## Lähetyskoodaus

Ominaisuus määrittää tiedonsiirron koodaustavan.

## Ohjaustiedon siirto

Kun lomaketta lähetetään, kaikki LibreOffice-ohjelmistossa käytettävissä olevat ohjausobjekti huomioidaan. Ohjausobjektin nimi ja vastaava arvo, jos saatavilla, lähetetään.

Se, mikä arvo siirretään eri tapauksissa riippuu vastaavasta ohjausobjektista. Tekstikentillä siirretään näkyvät merkinnät; luetteloruuduilla valittuna olevat merkinnät siirretään; valintaruuduilla ja valintanapeilla liitetyt viitearvot siirretään, jos nämä kentät on aktivoitu.

Miten tieto siirretään riippuu valitusta siirtometodista (Get tai Post) ja lähetyskoodauksesta (URL tai moniosainen). Jos Get-metodi ja URL-koodaus on valittu, esimerkiksi lomakkeen arvoparit lähetetään muodossa <Name>=<Value>

HTML:n tunnistamien ohjausobjektien lisäksi LibreOffice tarjoaa muitakin ohjausobjekteja. Kentillä, joissa on määrätty numeromuotoilu, arvot eivät siirry lomakkeella näkyvissä muodoissa vaan vakiomuodoissa. Alla oleva taulukko esittää, miten erityisten LibreOffice-ohjausobjektien tiedot siirretään.

Ohjausobjekti | Arvopari
Numeerinen kenttä, valuuttakenttiä | Desimaalierottimena käytetään aina pistettä.
Päivämääräkenttä | Päivämääräarvo lähetään aina vakiomuodossa (KK-PP-VVVV) käyttäjän maa-asetuksista riippumatta.
Aikakenttä | Aika-arvo lähetetään aina vakiomuodossa (HH:MM:SS) käyttäjän maa-asetuksista riippumatta.
Rajoitettu kenttä | Rajoitetun kentän arvot lähetetään tekstikenttänä, se tarkoittaa, että lomakkeella näkyvä arvo lähetetään.
Taulukon ohjausobjekti | Taulukon ohjausobjektista yksittäiset sarakkeet siirretään aina. Ohjausobjektin nimi, sarakkeen nimi ja sarakkeen arvo lähetetään. Käyttämällä Get-metodia URL-koodauksen kera lähetys tapahtuu muodossa <taulukon ohjausobjektin nimi>.<sarakkeen nimi>=<Value> esimerkiksi arvolle, joka on sarakkeesta riippuvainen.