Module
Contents
Index 🔎︎

# 2D-objektien muuntaminen käyriksi, monikulmioiksi ja 3D-objekteiksi

Kaksiulotteisia (2D-)objekteja voi muuntaa uudenlaisiksi kuvioiksi. LibreOffice voi muuntaa 2D-objektin seuraaviksi objektityypeiksi:

- Bézier-käyriin perustuva käyräobjekti

- monikulmio-objekti, joka koostuu suorista viivoista

- 3D-objekti, varjostuksen ja valonlähteen kera

- 3D-pyörähdyskappale, varjostuksen ja valonlähteen kera

### Kaksi 3D-objektityyppiä

- Tilarivillä näkyy "3D-alue valittu". 3D-alueet rakentuvat objekteista, joilla on x-, y- ja z-koordinaattien mukaiset ulottuvuudet. Esimerkkejä ovat 3D objektit -työkalupalkista lisätyt objektit ja sellaiset suorakulmiot, soikiot ja tekstit, jotka luodaan Piirros-palkin vasemman reunan kuvakkeilla ja muunnetaan 3D-muotoon käyttämällä kohdevalikon komentoa "Muunna - Pursota 3D-kappaleeksi". Sama koskee kaikkia mukautuvia kuvioita. Näille 3D-alueille voi siirtyä (esimerkiksi F3-näppäimellä) ja kappaleita voidaan kiertää kolmiulotteisesti. Microsoft Office ei tunnista näitä realistisia 3D-objekteja. Kun nämä 3D-alueet viedään Microsoft Office -tiedostomuotoihin, vientihetken näkymän otos viedään bittikarttana. 3D-palkit kaavioissa ovat myös tätä tyyppiä.

- Tilarivillä näkyy "Muoto valittu". Mukautuvia kuvioita voidaan katsella 2D-tilassa tai 3D-tilassa. Tilaa voidaan vaihtaa vapaasti. Mukautuvia kuvioita saa tuotettua Piirros-palkin kuvakkeilla Peruskuviot ja Symbolikuviot sekä niistä oikealle olevilla kuvakkeilla. Mukautuvia kuvioita voi muokata 3D-asetukset-palkin työkaluilla. Kuviot eivät muodosta 3D-aluetta, niitä ei voi valaista yhtä useammalla valonlähteellä, niillä ei ole heijastuksia. Joitain muitakin rajoituksia esiintyy. Nämä kuviot voidaan muuntaa 3D-alueiksi, mutta ne eivät ole sitten enää mukautuvia kuvioita. Mukautuvat kuviot, jotka ovat 2D- tai 3D-tilassa, voidaan viedä Microsoft Office -tiedostomuotoihin.

### Piirrosobjektin muuntaminen käyräkuvioksi

1. Valitse kaksiulotteinen objekti dialta tai sivulta.

2. Napsauta kakkospainikkeella objektia ja valitse Muunna - Käyräksi

Objektin muodon muuttamiseksi napsautetaan Piirros-palkin Pisteet-kuvaketta ja vedetään objektin kahvoista. Vetämällä kahvan ohjauspisteistä voidaan muuttaa käyrän muotoa.

### Kaksiulotteisen objektin muuntaminen monikulmioksi

1. Valitse kaksiulotteinen objekti dialta tai sivulta.

2. Napsauta kakkospainikkeella objektia ja valitse Muunna - Monikulmioksi

Objektin muodon muuttamiseksi napsautetaan Piirros-palkin Pisteet-kuvaketta ja vedetään objektin kahvoista.

### Kaksiulotteisen objektin muuntaminen 3D-kappaleeksi

1. Valitse kaksiulotteinen objekti dialta tai sivulta.

2. Napsauta Piirros-palkin Pursotus käytössä / poissa käytöstä -kuvaketta tai napsauta kakkospainikkeella objektia ja valitse Muunna - Pursota 3D-kappaleeksi.

3D-virtuaalikappaleiden eli -objektien ominaisuuksien muokkaamiseen käytetään Viivat ja täyttö ja 3D-asetukset -palkkeja.

Tekstiobjektien muuntamiseksi kolmiulotteisiksi käytetään Piirros-palkin Fonttipajan galleria -kuvaketta .

### Kaksiulotteisen objektin muuntaminen 3D-pyörähdyskappaleeksi

Luodaan kolmiulotteinen kuvio pyöräyttämällä valittu objekti pystyakselinsa ympäri.

1. Valitse kaksiulotteinen objekti dialta tai sivulta.

2. Napsauta kakkospainikkeella objektia ja valitse Muunna - 3D-pyörähdyskappaleeksi

3D-objektien ominaisuuksien muokkaamiseen käytetään Viivat ja täyttö -palkkia ja 3D-asetukset -palkkia.

Kaksiulotteista kappaletta voi kiertää ennen kuin sen muuntaa monimutkaisemmaksi kuvioksi.

Aiheeseen liittyvää

Käyrien piirtäminen

Käyrien muokkaaminen

Bittikarttakuvien muuntaminen vektorigrafiikaksi

Kirjainten muuntaminen piirrosobjekteiksi