Module
Contents
Index 🔎︎

# Hakemisto - aakkosellinen

Seuraavat vaihtoehdot ovat saatavilla, kun valitaan Aakkosellinen hakemisto tyypiksi hakemistolle.

Toiminnon aloitustavat:

Choose Insert - Table of Contents and Index - Table of Contents, Index or Bibliography - Type tab (when Alphabetical Index is the selected type)

## Tyyppi ja otsikko

Määrätään hakemiston tyyppi ja otsikko.

### Tyyppi

Valitaan lisättävän hakemiston tyyppi. Tällä välilehdellä näkyvät vaihtoehdot riippuvat valitusta hakemiston tyypistä. Jos kohdistin on hakemistossa, kun valitaan Lisää - Hakemistot ja luettelot - Hakemistot ja luettelot, käyttäjä voi muokata kyseistä hakemistoa.

### Otsikko

Kirjoitetaan otsikko valitulle hakemistolle.

### Suojattu manuaalisilta muutoksilta

Merkitsemällä ruutu estetään hakemistoon tehtävät muutokset. Käyttäjän kirjoittamat muutokset hakemistoon menetetään hakemistoa päivitettäessä. Jos kohdistimen halutaan vierivän suojatun alueen yli, valitaan LibreOffice - Asetukset Työkalut - Asetukset
- LibreOffice Writer - Muotoilun aputyökalut ja merkitään sitten Kohdistin suojatuilla alueilla - Käytössä -valintaruutu.

## Luo hakemisto/luettelo kohteelle

Valitaan, luodaanko hakemisto koko asiakirjalle vai käsiteltävälle luvulle.

## Asetukset

### Yhdistä identtiset merkinnät

Korvataan identtiset hakemistomerkinnät yhdellä merkinnällä, jossa luetellaan sivunumerot, joilla merkintä esiintyy asiakirjassa. Esimerkiksi merkinnät "Näytä 10, Näytä 43" yhdistetään muotoon "Näytä 10, 43".

### Yhdistä identtiset merkinnät kirjaimilla p tai pp

Korvataan identtiset hakemistomerkinnät, jotka esiintyvät peräkkäisillä sivuilla, yhdellä merkinnällä, jossa esiintyy ensimmäinen sivunumero ja "p" tai "pp". Esimerkiksi merkinnät "Näytä 10, Näytä 11, Näytä 12" yhdistetään merkinnäksi "Näytä 10pp" ja "Näytä 10, Näytä 11" merkinnäksi "Näytä 10p".

### Yhdistä merkinnällä

Korvataan identtiset hakemistomerkinnät, jotka esiintyvät peräkkäisillä sivuilla yhdellä merkinnällä ja esiintymien sivunumerovälillä. Esimerkiksi merkinnät "Näytä 10, Näytä 11, Näytä 12" yhdistetään merkinnäksi "Näytä 10-12".

### Kirjainkoon erottelu

Muuten identtiset merkinnät erotellaan suur- ja pienaakkosten perusteella. Aasialaisille kielille käytetään erityskäsittelyä. Jos halutaan, että merkinnän ensimmäinen esiintymä asiakirjassa määrää merkinnän kirjainkoon, merkitään Yhdistä identtiset merkinnät.

Aasialaisilla kielillä monitasoiseen aakkostamiseen käyttämiseksi valitaan Kirjainkoon erottelu. Monitasoisessa aakkostuksessa (kirjoitusmerkkien järjestämisessä) verrataan ensin kirjoitusmerkkien perusmuotoja huomioimatta aakkoslajia tai tarkkeita. Jos eroa ei löydy, tarkkeet huomioidaan toisella vertailutasolla. Jos vieläkään eroa ei ole havaittu merkkien välillä, otetaan kolmannella vertailutasolla huomioon verrattavien merkkien aakkoslajit, leveydet ja japanilaiset kana-merkit.

### Isot kirjaimet merkintöihin automaattisesti

Kaikkien hakemistomerkintöjen ensimmäiset kirjaimet tulevat suuraakkosiksi.

### Avainmerkit erillisinä merkintöinä

Lisätään avainmerkit erillisinä hakemistomerkintöinä. Avain lisätään ylimmän tason hakemistomerkintänä ja siihen liittyvät merkinnät sisennettyinä alamerkintöinä.

Avainmerkin määrittämiseksi valitaan Lisää hakemistomerkintä -valintaikkuna.

### Vastaavuustiedosto

Merkitään hakemistomerkinnät automaattisesti käyttäen vastaavuustiedostoa - luetteloa sanoista, jotka tulee sisällyttää hakemistoon.

### Tiedosto

Valitaan, luodaan tai muokataan vastaavuustiedostoa.

## Lajittele

Määritetään lajitteluasetukset hakemistomerkinnöille.

### Kieli

Valitaan kieli, jonka sääntöjen mukaan hakemistomerkinnät lajitellaan.

### Avainlaji

Valitaan numeerinen, kun halutaan lajitella luvut arvojen mukaan, kuten 1, 2, 12. Valitaan aakkosnumeerinen, kun luvut lajitellaan merkkiperustaisesti, kuten 1, 12, 2.