Module
Contents
Index 🔎︎

# Käyrä

Piirros-palkin Käyrä-kuvake avaa Viivat-työkalupalkin, josta voidaan lisätä viivoja ja kuvioita käsiteltävään diaan.

Painamalla Vaihto-näppäintä pohjassa voit rajoittaa hiiren piirtosuunnan 45 asteen kerrannaisiin. Jos taas painat Optio Alt
-näppäintä, uusi piste ei liity edelliseen pisteeseen. Näin voidaan luoda erillisistä viivoista koostuvia objekteja. Painaen Optio Alt
-näppäintä piirtäessäsi pientä objektia suurempaan, vielä avoimeen objektiin, voit vähentää pienemmän objektin suuremmasta, jolloin suuremmassa näyttää olevan reikä.

Suljetut kuviot täyttyvät Viivat ja täyttö -palkin Alueen tyyli / täyttö -ruudussa näkyvällä täytteellä.

## Käyrä, täytetty

Piirretään täytteinen suljettu kuvio Bézier-käyristä. Napsautetaan vapaavalintaista aloituskohtaa, vedetään, vapautetaan ja siirretään osoitin käyrän loppukohtaan ja napsautetaan. Siirretään osoitinta ja napsautetaan taas suoran osuuden lisäämiseksi käyrälle. Kaksoisnapsautetaan lopuksi kuvion sulkemiseksi.

Käyrä, täytetty

## Monikulmio, täytetty

Piirretään täytteinen suljettu kuvio janoista. Napsautetaan vapaavalintaista aloituskohtaa, vedetään janan piirtämiseksi. Napsautetaan uudestaan sivun muodostavan janan päättämiseksi ja jatketaan napsauttelua loppujen sivujen määrittämiseksi. Kaksoisnapsautetaan murtoviivasta muodostuvan monikulmion piirtämisen lopettamiseksi. Monikulmion sivun suunnan rajoittaminen 45 asteen monikerraksi tapahtuu painamalla Vaihto-näppäintä napsautettaessa.

Monikulmio, täytetty

## Monikulmio (45°), täytetty

Piirretään täytteinen suljettu kuvio janoista, joiden suunnat ovat 45 asteen monikertoja. Napsautetaan vapaavalintaista monikulmion aloituskohtaa, vedetään janan piirtämiseksi. Napsautetaan uudestaan sivun muodostavan janan päättämiseksi ja jatketaan napsauttelua loppujen monikulmion sivujen määrittämiseksi. Kaksoisnapsautetaan monikulmion piirtämisen lopettamiseksi. Sivun, jota ei ole rajoitettu 45 asteeseen, piirtäminen tapahtuu painamalla Vaihto-näppäintä napsautettaessa.

Monikulmio (45°), täytetty

## Vapaamuotoinen viiva, täytetty

Piirretään vapaamuotoinen viiva vetämällä dialle. Kun painike vapautetaan, LibreOffice luo suljetun muodon piirtämällä janan loppupisteestä viivan alkupisteeseen. Viivan rajaama kuvio täytetään käytössä olevalla täyttövärillä.

Vapaamuotoinen viiva, täytetty

## Käyrä

Piirretään kaartuvia Bezier-käyriä. Napsautetaan käyrän alkupistettä, vedetään, vapautetaan ja siirretään osoitin sitten sinne, mihin käyrä halutaan päättyvän. Siirretään osoitinta ja napsautetaan uudestaan janan lisäämiseksi käyrään. Kaksoisnapsautus viimeistelee piirtämisen. Suljettu käyrä syntyy kaksoisnapsautettaessa lopuksi aloituspistettä. Vetämisen pituus määrää käyrän kaarevuuden.

Käyrä

## Monikulmio

Piirretään murtoviiva, joka koostuu suorista osaviivoista eli janoista. Osaviivat piirretään vetämällä ja sen loppupiste määritetään napsauttamalla. Tämä jälkeen piirretään vetämällä uusi jana. Kaksoisnapsautus viimeistelee murtoviivan piirtämisen. Suljetun monikulmion piirtämiseksi kaksoisnapsautetaan lopuksi alkupistettä.

Painamalla Vaihto-näppäintä vedettäessä, osaviivat piirtyvät suunnaltaan 45 asteen kerrannaisina.

Muokkaa pisteitä -tilassa voidaan monikulmion yksittäisiä pisteitä muokata vuorovaikutteisesti.

Monikulmio

## Monikulmio (45°)

Piirretään murtoviiva, joka koostuu suorista osaviivoista, joiden suunnat on rajoitettu 45 asteen monikertoihin. Vedetään osaviivan piirtämiseksi ja määritetään loppupiste napsauttamalla. Tämä jälkeen piirretään vetämällä uusi jana. Kaksoisnapsautus lopettaa murtoviivan piirtämisen. Suljetun kuvion piirtämiseksi painetaan Optio Alt
-näppäintä ja kaksoisnapsautetaan.

Monikulmio (45°)

## Vapaamuotoinen viiva

Piirretään vapaamuotoinen viiva vetämällä. Viivan lopussa vapautetaan hiiren painike. Suljettu viiva saadaan aikaan vapauttamalla hiiren painike lähellä viivan aloituskohtaa.

Vapaamuotoinen viiva