Module
Contents
Index 🔎︎

# Versiot

Tallennetaan ja järjestellään useita nykyisen asiakirjan versioita samaan tiedostoon. Aiempia versioita voi myös avata, poistaa ja vertailla.

Toiminnon aloitustavat:

Valitse Tiedosto - Versiot

Kun tallennetaan kopio tiedostosta, jossa on versiotietoja (valitsemalla Tiedosto - Tallenna nimellä), ne eivät tallennu tiedoston mukana.

## Uudet versiot

Tehdään asiakirjan uuden version tallennusasetukset.

### Tallenna uusi versio

Tallennetaan asiakirjan nykytila uutena versiona. Kommentointi on mahdollista Lisää versiohuomautus -valintaikkunassa ennen uuden version tallennusta.

#### Lisää versiohuomautus

Lisää huomautus tässä, kun olet tallentamassa uutta versiota. Jos napsautat Näytä-painikkeella tämän valintaikkunan auki, huomautus ei ole muokattavissa.

### Tallenna versio aina suljettaessa

Kun asiakirjaan on tehty muutoksia, LibreOffice tallentaa aina uuden version asiakirjaa suljettaessa.

Jos tallennat asiakirjan manuaalisesti ja suljet sen tekemättä muutoksia tallentamisen jälkeen, uutta versiota ei luoda.

## Nykyiset versiot

Luettelo käsiteltävän asiakirjan versioista. Niistä näkyy tallennuspäivämäärä ja -kellonaika, tallentaja ja liitetyt huomautukset.

## Sulje

Suljetaan valintaikkuna tallentaen kaikki muutokset.

## Avaa

Avataan valittu versio kirjoitussuojatussa ikkunassa.

## Näytä

Esitetään valitun version huomautus kokonaan.

## Palauta

Poistetaan valittu versio.

## Vertaa

Verrataan kuhunkin versioon tehtyjä muutoksia. Voit hallinnoida muutoksia tarvittaessa.