Module
Contents
Index 🔎︎

# Muokkaa vastaavuustiedostoa

Luodaan tai muokataan aakkoselliseen hakemistoon sisältyvää sanaluetteloa. Vastaavuustiedostossa luetellaan sanat, joihin pitää viitata aakkosellisessa hakemistossa, sekä sivunumerot, joilla sanat sijaitsevat asiakirjassa.

Etsi ja korvaa -valintaikkunan Etsi kaikki -painiketta voidaan käyttää korostamaan kaikki sanan esiintymät ja sitten voidaan avata Lisää hakemistomerkintä -valintaikkuna tämän sanan lisäämiseksi ja sijoittamiseksi aakkoselliseen hakemistoon. Jos kuitenkin tarvitaan samaa aakkosellista hakemistoa useissa asiakirjoissa, vastaavuustiedosto tekee mahdolliseksi sanan syöttämisen vain kerran ja sitten sen käyttämisen useita kertoja.

## Muokkaa vastaavuustiedostoa -valintaikkunan avaaminen

1. Choose Insert - Table of Contents and Index - Table of Contents, Index or Bibliography - Type.

2. Tyyppi-ruudussa valitse "Aakkosellinen hakemisto".

3. Merkitse Asetukset-alueella Vastaavuustiedosto-valintaruutu.

4. Napsauta Tiedosto-painiketta ja valitse Uusi tai Muokkaa.

Vastaavuustiedostossa on seuraavat kentät:

"Etsittävä termi" viittaa hakemistomerkintään, joka merkitään asiakirjasta.

"Vaihtoehtoinen merkintä" viittaa hakemistomerkintään sellaisena, kuin se näkyy hakemistossa.

Avaimet 1 ja 2 ovat isähakemiston merkintöjä. "Etsittävä termi" tai "Vaihtoehtoinen merkintä" näkyvät alakohtina 1. ja 2. avaimelle.

"Sama kirjainkoko" tarkoittaa, että suur- ja pienaakkoset katsotaan eri kirjaimiksi.

"Vain sana" merkittynä haetaan termiä yhtenä sanana.

Asetusten "Sama kirjainkoko" tai "Vain sana" käyttämiseksi napsautetaan vastaavaa solua ja merkitään valintaruutu.

## Vastaavuustiedoston luominen käyttämättä Muokkaa vastaavuustiedostoa -valintaikkunaa

Kun luodaan vastaavuustiedosto erillisellä muokkaimella, käytetään seuraavaa muotoiluohjetta:

- Kukin merkintä on erillinen rivi vastaavuustiedostossa.

- Kommenttirivit alkavat merkillä #.

- Käytä merkinnöille seuraavaa muotoilua:

Etsittävä termi;Vaihtoehtoinen merkintä;1. avain;2. avain;Sama kirjainkoko;Vain sana

"Sama kirjainkoko" ja "Vain sana" -merkinnät tulkitaan arvoiksi "Ei" tai EPÄTOSI, jos ne ovat tyhjiä tai nolla (0). Kaikki muu sisältö tulkitaan arvoksi "Kyllä" tai TOSI.

### Esimerkki

Esimerkiksi sanan "Boston" sisällyttäminen aakkoselliseen hakemistoon "Kaupungit"-merkinnän alle, syötetään seuraava rivi vastaavuustiedostoon:

Boston;Boston;Kaupungit;;0;0

Haku löytää tässä "Bostonin", vaikka se olisi kirjoitettu pienaakkosin.

"Nummenkylä"-alueen sisällyttämiseksi Järvenpäähän "Kaupungit"-merkinnän alle syötetään seuraava rivi:

Nummenkylä;Järvenpää;Kaupungit;