Module
Contents
Index 🔎︎

# Makrojen muuttaminen

Tietokanta-asiakirjan makron muuttamisen ohjattu toiminto siirtää olemassa olevat makrot vanhan Base-tiedoston osa-asiakirjasta uuden Base-tiedoston makrojen varastoalueelle.

Aiemmin makrot saattoivat sijaita vain lomakkeiden ja raporttien tekstimuotoisissa osa-asiakirjoissa. Nykään makrot voivat sijaita itse Base-tiedostossa. Tämä tarkoittaa, että Base-tiedoston makroja voidaan nyt kutsua mistä tahansa sen alikomponentista: lomakkeista, raporteista, taulun suunnittelusta, kyselyn suunnittelusta, suhteiden suunnittelusta tai taulutietonäkymästä.

Teknisesti ei kuitenkaan ole mahdollista säilöä makroja sekä Base-tiedostoon että sen osa-asiakirjoihin samanaikaisesti. Niinpä, jos aiotaan liittää uusia makroja Base-tiedostoon, samalla säilyttäen kaikki olemassa olevat vanhat makrot, jotka on säilötty osa-asiakirjoihin, olemassa olevat vanhat makrot on muutettava Base-tiedoston makrojen varastoalueelle.

Tietokanta-asiakirjan makron muuttamisen ohjattu toiminto siirtää makrot Base-tiedoston makrojen varastoalueelle. Käyttäjä voi sitten tarkastella makroja ja muokata niitä tarpeen mukaan..

Esimerkiksi on mahdollista, että osa-asiakirjojen makroilla on samat moduulien nimet ja makrojen nimet. Kun makrot on muutettu yhdelle yhteiselle makrojen varastoalueelle, käyttäjän pitää muokata makroja tehdäkseen niistä yksilöllisesti erilaisia. Ohjattu toiminto ei voi tehdä tätä.

Ohjattu toiminto voi varmuuskopioida Base-tiedoston toiseen kansioon käyttäjän valinnan mukaan. Ohjattu toiminto tekee muutoksia alkuperäiseen Base-tiedostoon. Varmuuskopio säilyy muuttumattomana.

## Edellinen

Katsellaan edellisen vaiheen asetuksia valintaikkunasta. Nykyiset asetukset säilyvät muuttumattomina. Painike on aktiivinen vain sivulta 2 eteenpäin.

## Seuraava

Napsautetaan Seuraava-painiketta ja ohjattu toiminto käyttää valintaikkunan nykyisiä arvoja ja siirtyy seuraavaan vaiheeseen. Kun päästään viimeiseen vaiheeseen, painike muuttuu Luo-painikkeeksi.

## Valmis

Valmis-painikkeella hyväksytään muutokset ja suljetaan ohjattu toiminto.

## Peruuta

Napsauttamalla Peruuta-painiketta suljetaan valintaikkuna tallentamatta tehtyjä muutoksia.

Aiheeseen liittyvää

An in depth explanation by the developers (Wiki).