Module
Contents
Index 🔎︎

# Taulujen käyttö

Aineisto on talletettu tauluihin. Esimerkiksi järjestelmän osoitekirja, jota käytetään sähköpostiosoitteille, on osoitekirjatietokannan yksi taulu. Kukin osoite on tietue, joka esitetään taulun rivinä. Tietueet koostuvat tietokentistä, esimerkiksi etu- ja sukunimikentästä ja sähköpostikentästä.

## Taulun luominen ohjatulla toiminnolla

LibreOffice-ohjelmistossa voidaan taulu luoda käyttäen ohjattua taulun luontia:

1. Avaa se tietokantatiedosto, johon haluat luoda uuden taulun.

2. Tietokannan tiedostoikkunasta napsauta Taulut-kuvaketta vasemmassa paneelissa.

3. Napsauta Luo taulu ohjatulla toiminnolla.

## Taulun luominen rakennenäkymässä

1. Avaa se tietokantatiedosto, johon haluat luoda uuden taulun.

2. Tietokannan tiedostoikkunasta napsauta Taulut-kuvaketta vasemmassa paneelissa.

3. Napsauta Luo taulu rakennenäkymässä.

Näkyvillä on taulun suunnittelun ikkuna.

## Näkymän luominen

Eräät tietokantatyypit tukevat näkymiä eli taulunäkymiä. Näkymä on kysely, joka on talletettu tietokantaan. Useimmissa tietokantatoiminnoissa näkymää voi käsitellä kuin taulua.

1. Avaa se tietokantatiedosto, johon haluat luoda uuden näkymän.

2. Tietokannan tiedostoikkunasta napsauta Taulut-kuvaketta vasemmassa paneelissa.

3. Napsauta Luo näkymä.

Näkyvissä on näkymän suunnittelun ikkuna, joka on miltei sama kuin Kyselyn suunnittelun ikkuna.

Aiheeseen liittyvää

LibreOffice Base: Tietokantojen käsittely

Tietokannan yleiskuvaus