Module
Contents
Index 🔎︎

# XML-suodattimista

LibreOffice tallentaa asiakirjat XML-muodossa. Käyttäjä voi luoda mukautettuja suodattimia, jotka muuntavat LibreOfficen käyttämän alkuperäisen OpenDocument XML -tiedostomuodon toiseksi muodoksi. Nämä suodattimet voidaan lisätä LibreOfficeiin saumattomasti, niin että käyttäjä voi tallentaa ja ladata noita tiedostomuotoja läpinäkyvästi.

XML-suodattimen luomiseen tarvitaan hyvät tiedot XML- ja XSLT-konsepteista. Nämä käsitteet eivät kuulu tämän ohjeen piiriin.

XML-suodatin sisältää tyylisivuja, jotka on kirjoitettu XSLT-kielellä. Tyylisivut määrittelevät muunnokset OpenDocument -tiedostomuodosta muihin XML-muotoihin vienti- ja tuontisuodattimien kautta. XML-suodattimia on kolmea tyyppiä:

- Tuontisuodattimet lataavat ulkoiset XML-tiedostot ja muuntavat tiedostomuodot OpenDocument XML -tiedostomuotoon. Kun tuontisuodatin on asennettu, suodattimen nimi lisätään tiedostotyyppien luetteloon tiedostojen avaamisen valintaikkunaan.

- Vientisuodattimet muuntavat OpenDocument XML -tiedostot ja tallentavat nämä tiedostot erilaiseen XML-muotoon. Vientisuodattimen asentamisen jälkeen suodattimen nimi lisätään tiedostotyyppien luetteloon Vienti-valintaikkunassa.

- Tuonti- ja vientisuodattimet sekä lataavat että tallentavat OpenDocument XML -tiedostoja erilaisiin XML-muotoihin. Kun nämä suodattimet on asennettu, niiden nimet lisätään tiedostotyyppien luetteloon sekä tiedostojen avaamisikkunassa että Tallenna nimellä -valintaikkunassa.

Aiheeseen liittyvää

World Wide Web Consortium -nettisivut laajennettavasta tyylisivujen kielestä (XSL) (englanniksi)

World Wide Web Consortium -nettisivut laajennettavasta kuvauskielestä (XML) (englanniksi)

XML-tiedostomuodot

XML-suodattimien jakelu

XML-suodattimien luonti ja testaus