Module
Contents
Index 🔎︎

# Tapahtumat

Tapahtumat-välilehdellä on mahdollista kytkeä makro tiettyihin lomakkeella sattuviin tapahtumiin.

Toiminnon aloitustavat:

Avaa valitun lomake-elementin kohdevalikko - valitse Lomake - Tapahtumat-välilehti

Avaa Lomakkeen ohjausobjektit -palkki tai Lomakkeen rakenne -palkki, valitse Lomake-kuvake - Tapahtumat-välilehti

Tapahtuman yhdistämiseksi makroon kirjoitetaan ensin makro, jossa on tapahtuman esiintyessä suoritettavat komennot. Sitten kytketään tämä makro vastaavaan tapahtumaan napsauttamalla sen viereistä ... -painiketta. Määritä makro -valintaikkuna avautuu, josta voi valita makron.

Seuraavien toimintojen kokoonpanoa voidaan muuttaa yksilöllisesti, mikä tarkoittaa, että käyttäjä voi laatia omat valintaikkunansa toimintojen kuvaamiseen:

1. virheilmoituksen esittäminen,

1. poistoprosessin vahvistaminen (tietueille),

1. parametrien kysely,

1. syötteen tarkistus, kun tietuetta tallennetaan.

Esimeriksi voidaan ottaa käyttöön "poiston vahvistus" -pyyntö, sellainen kuin "Poistatko asiakkaan xyz?", kun tietue poistetaan.

Tapahtumat-valintaikkunan sivulla näkyviä tapahtumia ei voi muokata suoraan. Tapahtuman voi poistaa luettelosta painamalla Del-näppäintä.

Alla kuvaillaan luettelomaisesti kaikki lomakkeen tapahtumat, joihin voidaan kytkeä makro.

## Ennen lähettämistä

Ennen lähettämistä -tapahtuma esiintyy ennen kuin lomaketiedot on lähetetty.

## Ennen muistista poistamista

Ennen muistista poistamista -tapahtuma esiintyy ennen kuin lomakkeen lataus puretaan; se on, lomake on erotettu tietolähteestään.

## Ennen päivitystä

Ennen päivitystä -tapahtuma esiintyy ennen kuin käyttäjän tekemä ohjausobjektin sisällön muutos kirjoitetaan tietolähteeseen. Kytketty makro voi esimerkiksi estää tämän toiminnon palauttamalla arvon "EPÄTOSI".

## Päivityksen jälkeen

Päivityksen jälkeen -tapahtuma esiintyy sen jälkeen kun käyttäjän tekemä ohjausobjektin sisällön muutos kirjoitetaan tietolähteeseen.

## Ennen palauttamista

Ennen palauttamista -tapahtuma esiintyy ennen kuin lomake on palautettu oletusarvoihinsa. Kytketty makro voi esimerkiksi estää tämän toiminnon palauttamalla arvon "EPÄTOSI".

Lomakkeen oletusarvot palautetaan seuraavilla ehdoilla:

1. Käyttäjä painaa (HTML-)painiketta, joka on määritelty oletus- eli resetointipainikkeeksi.

2. Lomakkeella on luotu uusi ja tyhjä tietue, joka on linkitetty tietolähteeseen. Esimerkiksi, viimeisessä tietueessa voidaan painaa Seuraava tietue -painiketta.

## Palauttamisen jälkeen

Palauttamisen jälkeen -tapahtuma esiintyy sen jälkeen kun lomake on palautettu oletusarvoihinsa.

## Ennen tietueen muuttamista

Ennen tietueen muuttamista -tapahtuma esiintyy ennen kuin nykyistä tietueosoitinta on muutettu. Esimerkiksi kytketty makro voi estää tämän toiminnon palauttamalla arvon "EPÄTOSI".

## Ennen tietuetoimintoa

Ennen tietuetoimintoa -tapahtuma esiintyy ennen kuin tietuetta on muutettu. Esimerkiksi kytketty makro voi pyytää vahvistusta valintaikkunassa.

## Ennen uudelleenlatausta

Ennen uudelleenlatausta -tapahtuma esiintyy ennen kuin lomake on ladattu uudelleen. Tietosisältöä ei olla vielä päivitetty.

## Ladattaessa

Ladattaessa-tapahtuma esiintyy välittömästi sen jälkeen kun lomake on ladattu.

## On ilmennyt virhe

On ilmennyt virhe -tapahtuma aktivoidaan, jos tietolähdettä käytettäessä tapahtuu virhe. Tämä koskee lomakkeita sekä luettelo- ja yhdistelmäruutuja.

## Poistettaessa muistista

Poistettaessa muistista -tapahtuma esiintyy välittömästi sen jälkeen kun lomakkeen lataus on purettu; se on, lomake on erotettu tietolähteestään.

## Tietueen muuttamisen jälkeen

Tietueen muuttamisen jälkeen -tapahtuma esiintyy välittömästi sen jälkeen nykyistä tietueosoitinta on muutettu.

## Tietuetoiminnon jälkeen

Tietuetoiminnon jälkeen -tapahtuma esiintyy välittömästi sen jälkeen kun tietuetta on muutettu.

## Täytä parametrit

Täytä parametrit -tapahtuma esiintyy, kun ladattavalla lomakkeella on täytettäviä parametrejä. Esimerkiksi lomakkeen tietolähteenä voi olla seuraava SQL-komento:

SELECT * FROM osoite WHERE nimi=:nimi

Tässä :nimi on parametri, joka pitää täyttää ladattaessa. Ohjelma täyttää parametrin isälomakkeesta, jos mahdollista. Jos parametriä ei voi täyttää näin, tämä tapahtuma kutsutaan ja kytketty makro voi täyttää parametrin.

## Uudelleenlatauksen yhteydessä

Uudelleenlatauksen yhteydessä -tapahtuma esiintyy välittömästi sen jälkeen kun lomake on ladattu uudelleen. Tietosisältöä on jo päivitetty.

## Vahvista poistaminen

Vahvista poistaminen -tapahtuma esiintyy heti, kun aineisto on poistettu lomakkeelta. Esimerkiksi kytketty makro voi pyytää vahvistusta valintaikkunassa.