Module
Contents
Index 🔎︎

# Ohjausobjektit

Lomakkeen ohjausobjektit -palkissa on vuorovaikutteisen lomakkeen luomiseen tarvittavat välineet. Työkalupalkkia voi käyttää ohjausobjektin lisäämiseen teksti-, taulukkolaskenta- esitys tai HTML-asiakirjaan. Objekti voi olla vaikkapa painike, joka käynnistää makron.

Toiminnon aloitustavat:

Valitse Näytä - Työkalurivit - Lomakkeen ohjausobjektit.

Käytä Lisää-työkalupalkin kuvaketta (tarvittaessa alkujaan näkymätön kuvake otetaan käyttöön):

Lomakkeen ohjausobjektit

XML Form -asiakirjat (XForms) käyttävät samoja ohjausobjekteja.

Lomake luodaan niin, että avataan asiakirja ja käytetään Lomakkeen ohjausobjektit -palkkia lomakkeen ohjausobjektien lisäämiseen ja määrittelyyn. Tarvittaessa lomakkeen voi myös linkittää tietokantaan, niin että ohjausobjekteja voi käyttää tietokannan käsittelyyn.

Kun lomake luodaan HTML-asiakirjaan, lomaketta voi käyttää tietojen lähettämiseen Internetin kautta.

LibreOffice vie vain ne lomakkeen ominaisuudet, joita tuetaan HTML-versiossa, johon viedään. HTML-version määrittämiseksi valitaan LibreOffice - Asetukset Työkalut - Asetukset
- Lataus ja tallennus - HTML-yhteensopivuus- sivu.

## Ohjausobjektin lisääminen asiakirjaan

1. Lomakkeen ohjausobjektit -työkalupalkissa napsauta sen ohjausobjektin kuvaketta, jonka haluat lisätä.

2. Luo ohjausobjekti asiakirjassa vetämällä.

   Neliömäisen ohjausobjektin luomiseksi painetaan Vaihto-näppäintä vedettäessä.

Kentän lisääminen taulun tai kyselyn kenttäluettelosta tapahtuu vetämällä solu lomakkeeseen. Tekstiasiakirjoissa voidaan vetää myös sarakeotsikosta, niin saadaan lisättyä kenttä lomakkeeseen. Kentän selitteiden mukaan ottamiseksi painetaan Komento Ctrl
+Vaihto -näppäimiä vedettäessä sarakeotsikosta.

## Ohjausobjektin muuttaminen

1. Napsauta ohjausobjektia kakkospainikkeella ja valitse Ohjausobjekti. Saat auki valintaikkunan, missä voit määrittää ohjausobjektin ominaisuudet.

2. Pikanäppäimen määrittämiseksi ohjausobjektille lisää tilde (~) sen merkin eteen selitteessä, jota haluat käyttää.

3. Voi vetää ja pudottaa ohjausobjekteja asiakirjasta toiseen. Samoin voit kopioida ja liittää niitä asiakirjojen välillä. Kun ohjausobjekti lisätään toiseen asiakirjaan, LibreOffice analysoi tietolähteen, ohjausobjektin aineiston tyypin ja ominaisuudet niin että ohjausobjekti sopii kohdedokumentin loogiseen rakenteeseen. Esimerkiksi ohjausobjekti, joka näyttää osoitekirjan sisältöä jatkaa saman sisällön näyttämistä senkin jälkeen, kun ohjausobjekti on kopioitu eri asiakirjaan. Näitä ominaisuuksia voi katsella Ominaisuus-valintaikkunan Tiedot -välilehdeltä .

## Valitse

Valitse-kuvake vaihtaa hiiren osoittimen valintatilaan tai pois siitä. Valintatilaa käytetään ohjausobjektien valintaan aktiivisella lomakkeella.

## Suunnittelutila käytössä / poissa käytöstä

Toggles the Design mode on or off. This function is used to switch quickly between Design and User mode. Activate to edit the form controls, deactivate to use the form controls.

Suunnittelutila käytössä / poissa käytöstä

## Ohjausobjektin ominaisuudet

Avataan valintaikkuna, jossa muokataan valitun ohjausobjektin ominaisuuksia.

Ohjausobjekti

## Lomakkeen ominaisuudet

Lomakkeen ominaisuudet -valintaikkunassa voidaan muun muassa määrittää tietolähde ja koko lomakkeen tapahtumat.

Lomake

## Valintaruutu

Painikkeella luodaan valintaruutu. Valintaruudulla voidaan lomakkeen toiminto ottaa käyttöön tai poistaa käytöstä.

## Tekstikehys

Painikkeella luodaan tekstikenttä. Tekstikentät ovat kenttiä, joihin käyttäjä voi kirjoittaa. Lomakkeessa tekstikenttä näyttää tietoja tai sallii uuden tiedon syöttämisen.

## Muotoiltu kenttä

Painikkeella luodaan muotoiltu kenttä. Se on tekstikenttä, jossa voidaan määrittää, miten käyttäjän syötteet tai tulokset muotoillaan ja mitä rajoittavia arvoja käytetään.

Muotoillulla kentällä on erityisiä ohjausobjektin ominaisuuksia (valitse Muotoilu - Ohjausobjekti).

## Painike

Kuvakkeella luodaan nelikulmainen painike. Tätä toimintoa voidaan käyttää suorittamaan käskyjä määrätyistä tapahtumista, kuten hiiren napsautuksesta.

Näihin painikkeisiin voidaan liittää tekstiä ja kuvia.

## Valintapainike

Kuvakkeella luodaan pyöreä valintapainike. Valintapainikkeilla käyttäjä voi tehdä valinnan useista vaihtoehdoista. Ne napit, joilla on sama toiminto, saavat saman nimen (Nimi-ominaisuus). Yleensä niille järjestetään ryhmäruutu.

## Luetteloruutu

Creates a list box. A list box lets users select an entry from a list. If the form is linked to a database and the database connection is active, the List Box Wizard will automatically appear after the list box is inserted in the document. This wizard helps you create the list box.

## Yhdistelmäruutu

Painikkeella luodaan yhdistelmäruutu. Yhdistelmäruutu on yksirivinen luetteloruutu, jossa on pudotusluettelo. "Kirjoitussuojattu"-ominaisuus voidaan antaa yhdistelmäruudulle, niin ettei käyttäjä voi syöttää muita rivejä kuin joita on luettelossa. Jos lomake on sidottu tietokantaan ja kytkentä on aktiivinen, Ohjattu yhdistelmäruudun luominen ilmestyy sen jälkeen, kun yhdistelmäruutu lisätään asiakirjaan.

## Selitekenttä

Painikkeella luodaan tekstiä esittävä kenttä. Näissä selitekentissä esitetään esimääritettyjä tekstejä. Näihin kenttiin käyttäjä ei voi antaa syötteitä.

## Lisää ohjausobjekteja

Kuvakkeella avataan Lisää ohjausobjekteja -työkalupalkki.

## Lomakkeen rakenne

Painike avaa Lomakkeen rakenne -työkalupalkin.

## Ohjatut toiminnot päällä / pois

Painikkeella vuorotellaan ohjattujen toimintojen omatoimisuutta käyttöön ja pois.

Nämä ohjatut toiminnot avustavat käyttäjää luetteloruutujen, taulun ohjausobjektien ja muiden ohjausobjektien ominaisuuksien antamisessa.

## Kohdevalikon komennot

## Askelluspainike

Kuvakkeella luodaan askelluspainike.

Jos askelluspainike lisätään Calc-laskentataulukkoon, Tiedot-välilehdellä voidaan luoda kaksisuuntainen linkki askelluspainikkeen ja solun välille. Tuloksena on se, että kun solun sisältöä muutetaan, askelluspainikkeen sisältö päivittyy. Vastaavasti jos muutetaan askelluspainikkeen arvoa, solun sisältö päivittyy.

## Vierityspalkit

Kuvakkeella luodaan vierityspalkki.

Seuraavat vierityspalkin ominaisuudet voidaan määrittää:

Ominaisuus | Merkitys
Vierityksen määrä väh. | Määritetään vierityspalkin vähimmäiskorkeus tai -leveys.
Vierityksen määrä enint. | Määritetään vierityspalkin enimmäiskorkeus tai -leveys.
Vierityksen määrän oletus | määrittää vierityspalkin oletusaseman, jota käytetään, kun lomakkeen alkuarvot palautetaan
Suunta | määrittää vierityspalkin suunnan, joko vaaka- tai pystysuuntaan
Pieni muutos | määrittää vähimmäismäärän, jolla vierityspalkkia voi vierittää, esimerkiksi nuolta napsauttamalla.
Iso muutos | määrittää vierityspalkin suuren askeleen koon, esimerkiksi kun napsautetaan vierityspalkin taustaa hissin ja nuolen väliltä.
Viivytä | määrittää viiveen millisekunneissa, joka on vierityspalkin liipaisemien tapahtumien välillä. Esimerkiksi viive, joka esiintyy, kun vierityspalkin nuolta napsautetaan ja pidetään hiiren painike pohjassa.
Symbolin väri | Määritetään vierityspalkin nuolten väri.
Näkyvä koko | määritetään vierityspalkin hissin koko "arvoyksiköissä". Esimerkiksi, ("Vierityksen määrä enint." miinus "Vierityksen määrä väh.") / 2 antaa tulokseksi vierityspalkin hissin, joka vie puolet vierityspalkin tilasta. Jotta vierityspalkin leveys tulisi korkeuden kanssa yhtä suureksi, asetetaan näkyvä koko nollaksi.

Calc-laskentataulukossa voidaan Tiedot-välilehteä käyttäen luoda kaksisuuntainen linkki askelluspainikkeen ja solun välille.

## Kuvapainike

Kuvakkeella luodaan kuvana näkyvä painike. Paitsi graafista esitystapaa, kuvapainikkeella on sama ominaisuudet kuin "normaalilla" painikkeellakin.

## Kuvan ohjaus

Painikkeella luodaan kuvien ohjausobjekti. Se on käytettävissä vain lisättäessä kuvia tietokannasta. Lomakeasiakirjassa näiden ohjausobjektien kaksoisnapsautus avaa Lisää kuva -valintaikkunan kuvien lisäämiseksi. On myös olemassa kohdevalikko (ei suunnittelutilassa), jossa on komentoja kuvien lisäämiseen ja poistoon.

Tietokannasta saatavia kuvia voidaan esittää lomakkeella ja uusia kuvia lisätä tietokantaan, kunhan kuvien ohjaus ei ole kirjoitussuojattu. Ohjausobjektin täytyy viitata kuvatyypin tietokannan kenttään. Siksi Tiedot-välilehdellä syötetään tietokenttä ominaisuudet-ikkunassa.

## Päivämääräkenttä

Painikkeella luodaan päivämääräkenttä. Jos lomake on linkitetty tietokantaan, päivämääräarvo voidaan siirtää tietokannasta.

Jos "Pudotus"-ominaisuus aktivoidaan päivämääräkentässä, käyttäjä voi avata kalenterin ja valita siitä päivämäärän kenttään. Tämä soveltuu myös taulukon ohjausobjektin kenttään.

Päivämääräkentän arvot ovat vaivattomasti muokattavissa käytettäessä Ylä- ja Alanuolinäppäimiä. Kohdistimen asemasta riippuen nuolinäppäimillä muuttuva arvo on päivä, kuukausi tai vuosi.

Erityistä päivämääräkentistä.

## Aikakenttä

Painikkeella luodaan kenttä kellonaikojen esittämiseen. Jos lomake on linkitetty tietokantaan, aika-arvot voidaan siirtää tietokannasta.

Aikakentän arvot ovat vaivattomasti muokattavissa käytettäessä Ylä- ja Alanuolinäppäimiä. Kohdistimen asemasta riippuen nuolinäppäimillä muuttuva arvo on tunti, minuutti tai sekunti.

## Tiedoston valinta

Lisätään painike, joka avaa ikkunan tiedoston valintaan.

## Numeerinen kenttä

Painikkeella luodaan kenttä lukuarvoille. Jos lomake on linkitetty tietokantaan, luvut voidaan siirtää tietokannasta.

## Valuuttakenttä

Painikkeella luodaan kenttä valuutta-arvoille. Jos lomake on linkitetty tietokantaan, aika-arvot voidaan siirtää tietokannasta.

## Rajoitettu kenttä

Painikkeella luodaan esimuotoiltu rajoitettu kenttä. Rajoitetuissa kentissä on muotoilumaskina toimiva rajoituslauseke ja oletusteksti. Rajoituslauseke määrittää sen, mitä tietoa voidaan syöttää. Oletusteksti eli kirjainmaski määrittää sen, mitä sisältöä rajoitetussa kentässä on, kun lomake ladataan.

Rajoitettuja kenttiä ei viedä HTML-tiedostomuotoon!

## Ryhmäruutu

Painikkeella luodaan kehys, jolla voi rajata useita ohjausobjekteja. Ryhmäruudulla on mahdollista ryhmitellä valintanappeja kehykseen.

Jos ryhmäkehys eli -ruutu lisästään asiakirjaan, ohjattu ryhmäelementin luominen -toiminto käynnistyy. Sillä voi valintaryhmän luoda vaivattomasti.

Huomioitavaa: kun ryhmäkehys vedetään aiemmin luotujen ohjausobjektien ympärille ja sen jälkeen halutaan valita ohjausobjekteista joku, kehyksen kohdevalikko on avattava ensin ja suoritettava valinta Järjestä - Vie taakse. Sitten valitaan ohjausobjekti painaen Komento Ctrl
-näppäintä.

Ryhmäruutuja käytetään vain ulkonäkösyistä. Toiminnallinen valintanappien ryhmittely voidaan tehdä nimien määrittelyllä: kaikki vaihtoehdot nimetään samoiksi Nimi-ominaisuudeltaan, jolloin ne ryhmittyvät samaan ryhmään.

## Taulukon ohjausobjekti

Kuvakkeella luodaan taulukon ohjausobjekti, jolla esitetään tietokantataulu. Kun luodaan uusi taulun ohjausobjekti, ohjattu taulukkoelementin luominen -toiminto tulee esille.

Taulukon ohjausobjektien erityistietoja.

## Siirtymistyökalurivi

Kuvakkeella luodaan siirtymistyökalurivi.

Siirtymistyökalurivillä voi liikkua tietokannan tai tietokantalomakkeen tietueissa. Siirtymistyökalurivin toiminnot ovat samanlaisia kuin LibreOffice-ohjelmiston lomakkeen navigointi -palkin oletustoiminnot.

## Automaattinen kohdistuksen ohjaus

Kun automaattinen kohdistuksen ohjaus on aktivoitu, lomakkeen ensimmäinen ohjausobjekti tulee valituksi avattaessa asiakirja. Jos painike ei ole aktiivinen, teksti tulee valituksi avaamisen jälkeen. Määritetty sarkainjärjestys ratkaisee sen, mikä objekti on lomakkeen ensimmäinen.