Module
Contents
Index 🔎︎

# Teksti muuntaminen luvuiksi

Calc muuntaa laskettaessa solujen sisältämän tekstin vastaaviksi numeroarvoiksi, mikäli yksikäsitteinen muunnos on mahdollinen. Jos muunnos ei ole mahdollinen, Calc antaa tulokseksi #ARVO!-virheen.

Vain kokonaisluvut eksponentteineen muunnetaan sekä ISO 8601 -päivämäärät ja kellonajat laajennetuissa muodoissaan erottimineen. Kaikki muu, kuten murtoluvut desimaalierottimin tai päivämäärät, jotka eivät noudata ISO 8601 -normia, jäävät muutamatta, koska merkkijono olisi paikallisuudesta riippuvainen. Edeltävät ja seuraavat tyhjeet ohitetaan.

Seuraavat ISO 8601 -muodot muunnetaan:

- CCYY-MM-DD

- CCYY-MM-DDThh:mm

- CCYY-MM-DDThh:mm:ss

- CCYY-MM-DDThh:mm:ss,s

- CCYY-MM-DDThh:mm:ss.s

- hh:mm

- hh:mm:ss

- hh:mm:ss,s

- hh:mm:ss.s

Vuosisatoja (CC) ei saa jättää pois. (Muut tunnukset: Y=vuosiluku, M=kuukausi, D=päivä; h=tunti, m=minuutti, s=sekunti) Päivämäärän ja kellonajan erottimen T sijasta saa käyttää täsmälleen yhtä välilyöntiä.

Annetun päivämäärän tulee olla kelvollinen gregoriaanisen kalenterin päivämäärä. Tässä tapauksessa mahdollisen kellonaikaosan tulee olla välillä 00:00 - 23:59:59.99999...

Jos vain kellonaikamerkkijono annetaan, siinä tunteja voi olla enemmän kuin 24, kun minuuttien ja sekuntien enimmäisarvo on 59.

Muunnos tehdään vain yksittäiselle argumentille tai tekijälle, kuten =A1+A2 tai ="1E2"+1. Solualueen tekijöitä ei muunneta, joten SUM(A1:A2) eroaa A1+A2 -lausekkeesta, jos edes toinen soluista sisältää muunnettavan merkkijonon.

Lausekkeen sisältämät merkkijonot muunnetaan nekin, kuten kaavassa ="1999-11-22"+42, jonka tulos on 42 päivää marraskuun 22. päivän 1999 jälkeen oleva päivämäärä. Laskettaessa paikallisia päivämäärämuotoja kaavan sisällä käyttäen tuloksena on virhe. Esimerkiksi päivämäärämuotoja "11/22/1999" tai "22.11.1999" ei voida käyttää oletusmuunnoksissa.

## Esimerkki

Kirjoita soluun A1 teksti '1e2 (joka on sisäisesti tulkittavissa luvuksi 100).

Syötä soluun A2 =A1+1 (joka antaa oikean tuloksen 101).

Aiheeseen liittyvää

Lukujen muotoilu tekstinä

Luvun syöttäminen etunollin

Muotoilu - Solut - Luku.

Desimaalilukujen muotoilu